open-index/open-wikipedia-markdown huggingface dataset:
Teampac

**Teampac Oy** on suomalainen kansainvälisesti toimiva lääkinnällisten laitteiden ja kosmetiikkaan, hygieniaan ja terveydenhuoltoon tarkoitettujen nestepohjaisten tuotteiden, kuten kosteuspyyhkeiden, sopimusvalmistaja.

## Historia
Yritys on perustettu Oy Inpac Ab -nimisenä vuonna 1969 ja se on toiminut perustamisestaan lähtien Liljendalissa. Alkuvuosina yritys toimi Liljendalin vanhassa kansakoulussa, josta se siirtyi nykyiselle paikalleen. Tuotantotilat rakennutti perustaja ja pitkäaikainen toimitusjohtaja Ulf Lempinen. Ne valmistuivat nykyiseen muotoonsa 1983.

Inpac oli pitkään osa Paulig-konsernia ja pakkasi etupäässä elintarvikkeita. Samaan konserniin kuului sittemmin muun muassa pyhäntäläinen Maustaja Oy. Nykyinen nimi Teampac valittiin, kun Inpac myytiin toimivalle johdolle vuonna 1990. Toimitusjohtajana jatkoi Wille Grönqvist, joka oli tullut yritykseen Ulf Lempisen seuraajaksi vuonna 1984.

Teampac siirsi elintarvikepakkaamisen vuonna 1999 Oy Novelpack Ab:hen, joka on osa Oy Pack Company Ab:ta, ja on keskittynyt sen jälkeen yksinomaan nykyisiin tuotealueisiinsa. Teampacilla on ollut tytäryhtiöt myös muun muassa Puolassa ja Virossa.

## Liiketoiminta
Teampac Oy:n liikevaihto oli vuonna 2020 noin 17,6 miljoonaa euroa. Yritys on yksi Pohjoismaiden suurimmista kosteuspyyhkeiden ja annospussien sopimusvalmistajista ja pystyy myös toteuttamaan puhdastilatuotantoa.

### Ympäristö
Teampac on ensimmäinen suomalainenJoutsenmerkin kosmetiikkaluvan saaja. 

## Lähteet

## Aiheesta muualla
*Teampac Oy
Alban Thomas Buckley Curteis

**Alban Thomas Buckley Curteis** (s. 13. tammikuuta 1887 k. 27. marraskuuta 1961) oli Britannian Kuninkaallisen laivaston amiraali, joka palveli kummassakin maailmansodassa.

Alban Curteis astui 15. tammikuuta 1902 laivaston palvelukseen. Hän vastaanotti 30. toukokuuta 1922 ensimmäisen aluksen päällikkyytensä Välimeren laivaston hävittäjä *HMS Verityn*, jolla hän palveli tammikuulle 1925 saakka.

Hänen muita aluksiaan olivat muun muassa *HMS Despatch* ja *HMS Nelson*. Toisen maailmansodan puhjetessa hän oli Devonportin laivastotukikohdan komentajana. Hänet määrättiin 30. toukokuuta 1940 2. Risteilijäviirikön komentajaksi lippulaivanaan *HMS Galatea*. Hänet siirrettiin 1941 2. Taistelulaivaviirikön komentajaksi, jolloin hän oli samalla Kotilaivaston varapäällikkönä.

Alban Curteis siirrettiin 5. elokuuta 1942 läntisen Atlantin komentajaksi, jolloin hänen sijoituspaikakseen tuli Bermuda. Tässä tehtävässä hän palveli eläkkeelle jäämiseensä saakka vuoden 1944 lopulla. Hänet ylennettiin amiraaliksi 8. toukokuuta 1945.

## Lähteet
Haavoitettu jättiläinen

**Haavoitettu Jättiläinen: Yhdysvallat syyskuun 2001 jälkeen** on suomalaisen Arizonan yliopiston nykyisen professorin Keijo Korhosen kirjoittama kirja, joka käsittelee Yhdysvaltoja Syyskuun 11. päivän iskujen jälkeen. Kirjan julkaistiin kirjakustantamo Otava vuonna 2002. Se käsittelee Syyskuun 11. lisäksi mm. yhdysvaltain koulutusjärjestelmää ja maan entisestä presidenttiä George W. Bushia ja syyskuun 11. tapahtumien merkitystä tämän presidenttikauteen.

## Lähteet
David Moss

**David Moss** (s. 28. joulukuuta 1981 Livonia, Michigan, Yhdysvallat) on yhdysvaltalainen jääkiekkoilija. Rightin puolelta pelaava isokokoinen laitahyökkääjä tunnetaan likaisen työn tekijänä kolmos-nelosketjussa.

## Ura
Moss pelasi ennen varaustaan kaudella 2000–01 USHL-joukkue Cedar Rapids RoughRidersin riveissä. Calgary Flames varasi hänet seitsemännellä kierroksella numerolla 220 kesällä . Moss kävi vuodet 2001–2005 Michiganin yliopistoa. Hän voitti CCHA:n mestaruuden vuosina 2002, 2003 ja 2005.

Kaudeksi 2005–06 Moss siirtyi Flamesin organisaatioon ja aloitti AHL-joukkue Omaha Ak-Sar-Ben Knightsissä. Hän debytoi NHL:ssä seuraavalla kaudella 2006–2007 ja teki 41 ottelussa tehot 10+8=18. Moss murtautui NHL:ään kaudella 2008–2009, jolloin hän teki 81 ottelussa tehot 20+19=39. Tehot olivat Mossille yhden kauden henkilökohtainen piste-ennätys NHL:ssä. Hän teki 4. maaliskuuta 2009 uransa ensimmäisen hattutempun, kun Flames voitti Ottawa Senatorsin lukemin 6–3. Moss pelasi Flamesissa kauteen 2011–2012, joka oli hänelle vaikea loukkaantumisten takia. Hän pystyi pelaamaan kauden aikana vain 32 ottelua. Kauden jälkeen Moss teki kaksivuotisen sopimuksen Phoenix Coyotesin kanssa. Hän pelasi Arizonassa kolme kautta. Kaudeksi 2015–2016 Moss siirtyi NLA-joukkue EHC Bieliin.

## Maajoukkue
Moss on pelannut vuosien 2010 sekä 2013 MM-kilpailuissa.

## Muuta
Moss avioitui Melanie Leagan kanssa 28. kesäkuuta 2008 kotikaupungissaan Livoniassa. Arizona Coyotesin hyökkääjä Phil Kessel sekä New York Islandersin varaama Blake Kessel ovat Mossin serkkuja.

## Tilastot

## Lähteet

## Aiheesta muualla
*
*
*
*
Tuire Santamäki-Vuori

**Tuire Inkeri Santamäki-Vuori** (s. 26. joulukuuta 1952 Hyvinkää) on suomalainen kauppatieteiden tohtori. Hän aloitti Terveyden ja hyvinvointilaitoksen (THL) hyvinvointiosaston johtajana marraskuussa 2015. Aiemmin Santamäki-Vuori toimi valtiosihteerinä työ- ja elinkeinoministeriössä (2014–2015) ja valtiovarainministeriössä (2011–2014). Vuosina 1999–2011 hän oli Julkisten ja hyvinvointialojen liiton (JHL) puheenjohtaja ja 1991–1999 tutkimusjohtaja Palkansaajien tutkimuslaitoksessa.

Santamäki-Vuori valmistui ylioppilaaksi Hyvinkään yhteiskoulusta vuonna 1971. Hän jatkoi opintojaan Helsingin kauppakorkeakoulussa, josta hän valmistui vuonna 1974 ekonomiksi ja myöhemmin vuonna 1986 kauppatieteiden tohtoriksi. Vuonna 1991 hänet nimettiin taloustieteen dosentiksi Helsingin yliopistoon.

Vuosina 1979–1986 Santamäki-Vuori työskenteli tutkimus- ja opetustehtävissä Helsingin kauppakorkeakoulussa, Helsingin yliopistossa ja Suomen Akatemiassa. Vuonna 1986 hän siirtyi tutkijaksi Palkansaajien tutkimuslaitokseen, missä hän toimi vuoteen 1999 asti, jolloin hänet valittiin Kunta-alan ammattiliitto KTV:n toiseksi puheenjohtajaksi. Vuosina 2001–2005 hän toimi KTV:n puheenjohtajana. Vuonna 2006 KTV, Valtion ja erityispalvelujen ammattiliitto (VAL) sekä Valtion yhteisjärjestö (VTY) yhdistyivät Julkisten ja hyvinvointialojen liitoksi ja Santamäki-Vuori valittiin uuden ammattiliiton ensimmäiseksi puheenjohtajaksi. Hän toimi JHL:n puheenjohtajana vuoteen 2011 saakka. Hän on toiminut myös SAK:n valtuuston puheenjohtajana sekä työvaliokunnan jäsenenä.

1. syyskuuta 2011 Santamäki-Vuori aloitti valtiovarainministeri Jutta Urpilaisen määräaikaisena valtiosihteerinä. Toukokuussa 2014 Antti Rinteen noustua SDP:n johtoon ja valtiovarainministeriksi Santamäki-Vuori siirtyi Lauri Ihalaisen valtiosihteeriksi työ- ja elinkeinoministeriöön.

Santamäki-Vuori on naimisissa ja hänellä on kaksi lasta.

## Lähteet
Punaryhäkäs

**Punaryhäkäs** (*Cystodermella cinnabarina*) on havu- ja lehtimetsissä kasvava sieni. Sen itiöemä on pieni helttasieni, jossa on helposti erottuva punertava lakki. Ennen vuotta 2002 se kuului *[[Cystoderma]]*-sukuun *Cystoderma cinnabarinum*-nimisenä. Nimeä käytetään vieläkin joissain yhteyksissä. Toinen usein käytetty nimi on *Cystoderma terreyi*.

## Taksonomia
Laji kuvattiin ensi kerran saksalaisen kasvitieteilijä  Johannes Baptista von Albertinin ja yhdysvaltalaisen Lewis David von Schweinitzin teoksessa *Agaricus granulosus var. cinnabarinus*. Laji on tunnettu myös nimillä *Agaricus terreyi* (Berk. ja Broome, 1870), *Armillaria cinnabarina* (Kauffman, 1922), *Lepiota cinnabarina* (Karsten, 1914) sekä *Cystoderma terreyi* (Harmaja, 1978).

## Kuvaus
Lakki on puoliympyrän, joka muuttuu kuperaksi, muotoinen ja sen halkaisija on enintään 8 cm. Lakin pinta on sinooperin, tiilenpunaisen tai ruosteen värinen. Pinnalla on myös hienoja rakeita. Malto on valkoista, miedon makuista ja melkein hajutonta. Heltat ovat kermanvalkoisia ja niitä on tiheästi. Jalka voi olla jopa 6 cm pitkä ja halkaisijaltaan 1,5 cm ja rakenteeltaan sipulimainen ja ontto.

## Kasvuympäristö
Punaryhäkästä löytää kesällä ja syksyllä yksittäisinä tai ryppäinä havu- ja lehtimetsistä useimmiten sammalten ja ruohon keskeltä. Se on hajottajasieni. Lajia on havaittu Kreikassa ja Turkissa männyn, tammen, kuusen sekä kastanjan lähettyviltä. Punaryhäkäs on levinnyt Aasiaan, Eurooppaan, Afrikkaan ja Pohjois-Amerikkaan, vaikka se on monin paikoin harvinainen. Kansainvälinen luonnonsuojeluliitto on antanut sille statuksen "silmälläpidettävä laji".

## Syötävyys
Punaryhäkäs on kuvattu syömäkelvottomana, mutta harmittomana. Sitä kuitenkin syödään joillakin alueilla, kuten Hongkongissa.

## Lähteet

## Aiheesta muualla
* Gbif.org: Cystoderma cinnabarinum (Alb. & Schwein.) Fayod, 1889
* Eskon kuvat: Punaryhäkäs eli ''Cystodermella cinnabarina'' 
* Helsinginsienet.fi ''Cystodermella cinnabarina''
* punaryhäkäs (''Cystodermella cinnabarina'')
Kaarina Goldberg

**Kaarina Goldberg** (s. 28. tammikuuta 1956) on Itävallassa asuva suomalainen kirjailija ja sarjakuvapiirtäjä. Hänen piirtämäänsä *Senni ja Safira* -sarjakuvaa on julkaistu *[[Eläkeläinen (lehti)|Eläkeläinen]]*-lehdessä.

## Tuotanto

* 
* 
* 
*  
* 
* 
* 

* 
* 

## Lähteet
Aikaparadoksi

**Aikaparadoksi** on aikamatkustukseen liittyvä paradoksi. Se voi aiheutua siitä, kun syy ja seuraus vaihtavat aikajärjestystä, jolloin esimerkiksi menneisyyteen matkustanut ihminen olisikin olemassa (seuraus) aikana ennen omaa syntymäänsä (syy).

Eräs kuuluisa aikaparadoksi on isoisäparadoksi. Siinä on kyse tilanteesta, jossa menneisyyteen matkustanut yrittää tehdä jotain, jonka seurauksena häntä itseään ei voisi koskaan olla ollut olemassa. Tästä kuviosta syntyy epäjohdonmukainen kausaalinen silmukka.

## Katso myös
* Newcombin paradoksi

## Lähteet
Skotlannin jääkiekkomaajoukkue

**Skotlannin jääkiekkomaajoukkue** edusti Skotlantia kansainvälisissä jääkiekko-otteluissa vuosina 1909–1993. Myöhemmin sen toimintaa jatkoi Ison-Britannian jääkiekkomaajoukkue. Skotlannin joukkue pelasi ensimmäisen maaottelunsa Englannin jääkiekkomaajoukkuetta vastaan 26. maaliskuuta 1909 häviten 11–1. Seuraavana vuonna Skotlanti voitti maan 6–1.

Skotlanti on pelannut maaotteluja lähinnä Englannin kanssa, mutta vuonna 1948 Jean Potin -turnauksessa Ranskassa se onnistui voittamaan Kanadan maalein 2–1 ja Tšekkoslovakian lukemin 6–1. Maat eivät tosin olleet mukana turnauksessa maajoukkueillaan. Joukkue on onnistunut voittamaan myös Espanjan ja Belgian vuosina 1978–1979. Joukkueen viimeinen kirjattu maaottelu on vuodelta 1993, jolloin se voitti Englannin 5–4.

Kaikkiaan maajoukkue pelasi 56 peliä, joista se pelasi 26 kotona ja 30 vieraissa.

## Katso myös
* Britannian jääkiekkomaajoukkue

## Lähteet
* Skotlannin jääkiekkomaajoukkue National Teams of Ice Hockey -sivustolla
Marcia Rodd

**Marcia Rodd** (8. heinäkuuta 1938 Lyons, Kansas – 27. joulukuuta 2025) oli yhdysvaltalainen näyttelijä.

Rodd syntyi Lyonsissa, Kansasissa ja hänen vanhempansa olivat Rosetta (o.s. Thran) ja Charles C. Rodd. Hän opiskeli draamaa Northwestern-yliopistossa. 1950-luvulla hän muutti New York Cityyn ja alkoi esiintyä lavoilla. 1960-luvun Rodd vietti esiintymällä Broadway-teatterissa sellaisissa esityksissä, kuin Neil Simonin näytelmässä *[[The Last of the Red Hot Lovers]]*. Vuonna 1971 hän esiintyi draamaelokuvassa *[[Rakasta minua, rakasta minua]]* (*T.R. Baskin*) Candice Bergenin kanssa, sekä *[[Little Murders]]* -elokuvassa vastanäyttelijänään Elliott Gould.

1970-luvun aikana Rodd esiintyi muutamissa elokuvissa sekä televisiota varten tehdyissä tuotannoissa ja jatkoi myös esiintymistä televisio-ohjelmissa. Hän esiintyi esimerkiksi sarjassa *[[M*A*S*H (televisiosarja)|M*A*S*H]]* kapteeni Lorraine Andersonina, joka oli majuri Margaret Houlihanin (Loretta Swit) aiempi luokkatoveri.

Roddin viimeisin rooli oli vuoden 2003 esiintyminen yhdessä sarjan *[[Ilman johtolankaa]]* jaksossa.

## Lähteet

## Aiheesta muualla
* 
*
Täyteinen

**Täyteinen** on haulikossa käytettävä luoti, jota käytetään yleensä pienten hirvieläinten, kuten valkohäntäpeuran, metsäpeuran tai metsäkauriin, metsästykseen. Täyteistä käytetään usein lähellä asutusta sen kimmokevaaran vähäisyyden takia.

Täyteisiä patruunoita on erilaisia, esimerkiksi Brenneke ja Sabot. Täyteisiä patruunoita voidaan ampua sekä sileällä että rihlatulla piipulla.

## Lähteet
* http://www.brenneke-munition.de/
James Gleick

**James Gleick** (s. 1. elokuuta 1954 New York) on yhdysvaltalainen tietokirjailija, joka aloitti kirjoittajan uransa The New York Timesin tiedetoimittajana. Gleickin läpimurtoteos *Kaaos* vuodelta 1987 on käännetty kymmenille kielille, ja hänelle on myönnetty useita kirjallisuuspalkintoja.

## Teoksia
* 
* 
* 

## Aiheesta muualla
*James Gleickin kotisivut
* Isto Huvila: Informaation ei niin lyhyt eikä erityisesti suoraviivainen historia Kirja-arvostelu teoksesta: Gleick, James: *Informaatio*. Art House, 2013 (Agricolan kirja-arvostelut, 30.3.2014)
Dark Cloud

**Dark Cloud** () on Level-5:n kehittämä ja Sony Computer Entertainmentin julkaisema toimintaroolipeli, joka on julkaistu vuonna  PlayStation 2:lle. Siinä on roolipeliominaisuuksien lisäksi kaupunginrakennuspelin elementtejä. Pelille julkaistiin jatko-osa *[[Dark Chronicle]]* (myös nimellä *Dark Cloud 2*) kaksi vuotta myöhemmin. Japanissa pelin musiikeista on julkaistu ääniraita.

## Juoni
Peli kertoo nuoresta Toan-pojasta, joka saa suuren tehtävän. Hänen kotikyläänsä hyökkää Dark Genie aiheuttamaan tuhoa. Toan menettää tajuntansa ja herätessään hänen eteen ilmestyy keijukuningas, joka kertoo kohtalostaan. Toan siirtyy kotikyläänsä Noruneen, joka on autioitunut ja kadonnut taloista. Toanin on palautettava kylä ennalleen. Hänen tehtävänsä on taistella tiensä syvemmälle luolastoon ja samalla kerätä Atloja, jotka ovat paloja Norunen kylästä. Uusia aseita ja tarvikkeita löytyy matkan varrelta, sekä muita henkilöitä liittyy sankarin seuraan.

## Aseet
Pelissä käytetään kaiken kaikkiaan kuudenlaisia erilaisia aseita; kullakin hahmolla on omat asevahvuutensa. Muun muassa tarinan protagonisti, Toan käyttää miekkoja, selviytyäkseen. Muilla hahmoilla esiintyviä aseita ovat: ritsat, nuijat/kirveet, rannerenkaat/rannekkeet, keihäät sekä pyssyt.

Pelaamisessa pääpaino kohdistuu myös aseiden kehittämiseen. Aseiden statseja, elementtejä ja attribuutteja voidaan kasvattaa. Tarpeeksi tiettyjä statseja saatuaan, voidaan ase muuttaa uuteen muotoonsa.

## Aiheesta muualla
* 
* Sonyn pelin viralliset kotisivut 
*
Ticinon Alpit

**Ticinon Alpit** on Lepontisten Alppien osa Sveitsin Ticinon kantonissa (). Sen korkein huippu on Monte Basòdino. Tärkeimmät laaksot ovat Levantina, Valle Verzasca, Valle Maggia ja Val di Blenio. Alueen ilmasto on erityinen yhdistelmä vuoristoilmastoa ja välimerenilmastoa – palmujen ja lumihuippuisten vuorten yhdistelmää on kuvailtu hätkähdyttäväksi. Matalammilla huipuilla on vuoristomajoja ja niiden rinteillä ja laaksoissa kulkee monia vaellusreittejä.

## Lähteet
Agent

**Agent** oli Rockstar Northin kehityksessä ollut toimintapeli. Peli olisi sijoittunut myöhäiselle 1970-luvulle kylmään sotaan, jossa pelaaja johdetaan  ”vakoilun ja salamurhaamisen maailmaan”. 

Pelin piti ilmestyä alun perin yksinoikeudella PlayStation 3:lle vuoden 2010 aikana Sony tiedotti projektista ensi kertaa heinäkuussa 2007, mutta tarkempia tietoja saatiin vasta E3 2009 -messujen tiedotustilaisuudessa. 

Vuonna 2012 Rockstar vahvisti, että pelin kehitys jatkuu, mutta ei kertonut julkaisupäivää. Samaan aikaan alettiin spekuloida, että peliä saatetaan säästää PlayStation 4:lle. Marraskuussa 2018 USPTO kuitenkin julisti "Agent"-tavaramerkin hylätyksi ja peliprojektin perutuksi.

## Lähteet

## Aiheesta muualla
* ''Agentin'' viralliset sivut
Premier League Snooker

**Premier League Snooker** (lyhemmin **Premier League**) oli perinteinen snookerin ammattilaisten kutsuturnaus, johon ottivat osaa vuosittain lajin huippupelaajat. Turnaus ei kuulunut lajin viralliselle pääkiertueelle *Main Tourille*, mutta sitä järjestettiin vuosina 1987–2012. Kuusinkertainen maailmanmestari Steve Davis kruunattiin tämän turnauksen ensimmäiseksi voittajaksi. Turnaus oli siitä erikoinen, että vuodesta 2005 alkaen pelaajalla oli 25 sekuntia aikaa suorittaa kukin lyönti, joten turnaus suosi nopeatempoisia pelaajia. Vuonna 2011 lyöntiaika lyhennettiin 20 sekuntiin ja katkaisueriin otettiin käyttöön snookerin shootout-säännöt.

Turnauksen sponsoreina ovat vuosien varrella toimineet *Rothmans*, *Matchroom*, *Stormseat*, *Trusthouse Forte*, *Lowen European*, *Doc. Marten's*, *Riley*, *Altodigital.com*, *Sportingbet.com*, *Daily Star*, *Hasseroder*, *Betfair*, *Betfred*, *Partybets.com*, *PartyPoker.com* sekä *PartyCasino.com*.

## Championship League
**Championship League Snooker** (lyhemmin **Championship League**) on keväisin järjestettävä *Premier League* -turnausta alempi karsintaturnaussarja, jonka voittaja lunasti paikan pääsarjassa aina seuraavana syksynä. Pelaajat jaettiin seitsemän pelaajan ryhmiin, joiden voittajat kilpailivat keskenään paikasta pääsarjassa.

## Voittajat
Turnauksen ylivoimaisesti menestynein pelaaja on Ronnie O’Sullivan, joka voitti turnauksen kymmenen kertaa ja vuosina 2005–2008 peräti viidesti peräkkäin. Vuonna 2005 turnaus järjestettiin sekä keväällä että syksyllä. Muita menestyjiä ovat Stephen Hendry ja Steve Davis. O’Sullivan, Hendry ja Davis ovat voittaneet 27 järjestetystä turnauksesta 20.





## Muita ammattilaisturnauksia
* *[[UK Championship]]*
* *[[The Masters]]*
* *[[Grand Prix (snookerturnaus)|World Open]]*
* *[[Welsh Open]]*
* *[[Snooker Shoot-Out]]*

## Lähteet
Vanhajoki

**Vanhajoki** on Oulujoen vesistöalueeseen kuuluva parikymmentä kilometriä pitkä joki, joka lähtee Puolangan Iso-Laamasesta ja laskee Vaalan Kaihlasen kautta Oulujärveen. Joki seurailee yhdystie 8832:sta, joka ylittää sen kahdesti, ylävirran puolella Vaalan Aittoselässä Jaalangasta seitsemisen kilometriä pohjoiseen ja siitä puolitoista kilometriä etelään toisen kerran. Aittoselästä kaakkoon joessa on Matkalampi-niminen laajentuma ja Aittoselän sillasta puolisen kilometriä luoteeseen pienempi Puntarilampi. Jokivarsi on aivan loppuosaa lukuun ottamatta asumaton.
Vincent Gardenia

**Vincent Gardenia** (7. tammikuuta 1920 – 9. joulukuuta 1992) oli italialais-yhdysvaltalainen teatteri-, elokuva- ja televisionäyttelijä.

## Varhainen elämä
Gardenia syntyi Vincenio Scognamigliossa Napolissa, Italiassa. Hänen vanhempansa olivat Elisa ja Gennardo Gardenia Scognamiglio. Muutettuaan kaksivuotiaana Yhdysvaltoihin hän asui suurimman osan elämästään Brooklynissa, New Yorkissa. Lapsena hän esiintyi perhenäyttelyryhmässä italialaisamerikkalaisessa naapurustossa New Yorkissa ja sen ulkopuolella.

## Ura
Gardenia aloitti näyttelemisen teatterissa 28-vuotiaana, ja hänen teatteridebyyttinsä oli vuonna 1956 näytelmässä *The Man with the Golden Arm*. Hän kuvaili rooliaan elokuvassa *[[Little Murders]]* "käännekohtana". Hän voitti Obie-palkinnon vuosina 1960 ja 1969.

Vuonna 1972 hän voitti Tony-palkinnon esiintymisestään näytelmässä *The Prisoner of Second Avenue*, ja vuonna 1979 hän oli ehdokkaana parhaan musikaalinäyttelijän palkinnon saajaksi esiintymisestään musikaalissa *Ballroom*. 

Televisiossa Gardenia voitti vuoden 1990 Emmy-palkinnon esiintymisestään *[[Age-Old Friends]]issä* Hume Cronynin kanssa. Yksi hänen parhaiten muistetuista televisiorooleistaan oli hänen esiintymisensä Frank Lorenzona, Archie Bunkerin naapurina, sarjassa *[[Perhe on pahin]]* (1973–1974) sekä esiintyminen J. Edgar Hooverina minisarjassa *Kennedy* vuonna 1983.

## Kuolema
Gardenia kuoli sydänkohtaukseen Philadelphiassa vuonna 1992 ja hänet on haudattu Pyhän Charlesin hautausmaalle Farmingdalessa Long Islandilla New Yorkissa.

## Osittainen filmografia

## Lähteet

## Aiheesta muualla

*
Aittojoki

**Aittojoki** on noin kymmenen kilometriä pitkä joki Oulujoen vesistössä Vaalassa. Se alkaa Kaihlasen kaakkoispäästä ja laskee Jaalangassa Oulujärven Leinolanlahteen. Järvien keskimääräisten pinnantasojen ero on 6,4 metriä. Matkalla joki alittaa kahdesti yhdystien 8832 sekä kerran Oulu–Kontiomäki-radan ja yhdystien 19018. Jokeen laskee pian Kaihlasen jälkeen idästä Isolta Lehmisuolta alkava Ryönjöpuro. Yhdystien 8832 länsipuolella joessa on Ojelmuksenniemen kohdalla Polvijärvi-niminen järvilaajentuma. Jokivarsi on maantiesiltojen tienoita lukuun ottamatta asumaton.

## Lähteet
Blood of the Nations

**Blood of the Nations** on saksalaisen metalliyhtye Acceptin 12. studioalbumi. Se julkaistiin 20. elokuuta 2010. Albumi oli yhtyeen ensimmäinen studioalbumi 14 vuoteen sekä ensimmäinen äänite laulaja Mark Tornillon kanssa. Albumi ensiesiintyi Suomen virallisen listan sijalla 9.

## Kappaleet

## Kokoonpano
* Mark Tornillo – laulu
* Peter Baltes – bassokitara
* Wolf Hoffmann – kitara
* Herman Frank – kitara
* Stefan Schwarzmann – rummut

## Arvostelut
* About.com: 
* AllMusic: 
* Blabbermouth: 8.5/10
* Imperiumi.net: 
* Soundi: 
* Metalliluola: 8/10
* V2.fi: 

## Lähteet

## Aiheesta muualla
* ''Blood of the Nations'' discogs.com -sivustolla
*
Morris-mato

**Morris-mato** oli ensimmäinen Internetissä levinnyt tietokonemato. Sen teki Cornellin yliopiston opiskelija Robert Tappan Morris, joka laski sen liikkeelle 2. marraskuuta 1988. Mato saastutti noin 6&nbsp;000 Internetiin kytkettyä tietokonetta. Morris kertoi kyseessä olleen pelkän viattoman kokeilun, jolla hän ei uskonut olevan haittavaikutuksia. Morris sai kolmen vuoden ehdonalaisen tuomion, jonka lisäksi hän joutui suorittamaan 400 tuntia yhdyskuntapalvelua ja maksamaan 10&nbsp;050 dollarin sakot.

## Lähteet
Normipäivä

__NOTOC__
"**Normipäivä**" on rap-artisti Asteen 19. toukokuuta 2010 julkaistu single hänen kolmannelta studioalbumiltaan *[[Nuorallatanssija (Asteen albumi)|Nuorallatanssija]]*. Single julkaistiin aluksi digitaalisena. CD-versio julkaistiin 26. toukokuuta 2010. Kappale sai ensisoittonsa radiossa YleX -kanavalla 21. toukokuuta.

## Kappaleet
# Normipäivä (mukana Hank Solo)
Marcus Brown

**Marcus James Brown** (s. 3. huhtikuuta 1974 West Memphis) on yhdysvaltalainen koripalloilija, joka edustaa nykyisin BC Žalgirista. Hän on eniten pisteitä Euroliigassa tehnyt pelaaja.

## Ura
Brown pelasi yliopistokoripalloa Murrayn yliopistossa vuosina 1992–1996. Viimeisenä opiskeluvuotenaan hän teki 26,4 pistettä ottelua kohden ja hänet varattiin  46. pelaajana. Brown pelasi Detroit Pistonsin paidassa kauden 1996–1997 tehden 3,9 pisteen keskiarvot, mutta elokuussa 1997 hänet vapautettiin seurasta. Brown jatkoi koripalloa vasta maaliskuussa 1998, jolloin hän siirtyi ranskalaiseen Élan Béarnais Pau-Ortheziin. Syyskuussa 1997 hän siirtyi Vancouver Grizzliesiin, mutta joutui lähtemään seurasta jo tammikuussa ennen yhtään peliä. Vielä kaudella 1999–2000 Brown yritti päästä viimeisen kerran NBA:han, mutta joutui lähtemään Detroit Pistonsista pelattuaan joukkueessa kuusi ottelua. Joulukuussa 1999 Brown siirtyi takaisin Ranskaan, CSP Limogesiin, jossa hän pelasi loppukauden. Seuran paidassa hän voitti muun muassa Korać Cupin ja Ranskan mestaruuden.

Kaudeksi 2000–2001 hän siirtyi Benetton Trevisoon, jonka paidassa hän pelasi ensimmäistä kertaa Euroliigaa 19,9 pisteen keskiarvolla. Seuraavat kaksi kautta Brown pelasi Efes Pilsenissä voittaen kaksi kertaa maan mestaruuden. Vuonna 2003 Brown siirtyi TsSKA Moskovaan miljoonasopimuksella. Samalla hänestä tuli yksi parhaiten palkatuimmista yhdysvaltalaispelaajista Euroopassa. TsSKA:n paidassa hän voitti niin ikään kaksi maan mestaruutta. Vuonna 2005 Brown siirtyi Unicaja Málagaan, jossa hän voitti ensimmäisellä kaudellaan Espanjan mestaruuden. Brown pelasi seurassa vielä toisen kauden ennen siirtymistään BC Žalgirisiin. Hän edusti seuraa yhden kauden ajan, kunnes hänet myytiin lainalle Maccabi Tel Aviviin. Kaudeksi 2009–2010 Brown teki paluun Žalgirisiin.

## Lähteet

## Aiheesta muualla
* Euroliigan pelaajaprofiili 
* Lega Basket Serie A:n pelaajaprofiili
Janne Turkki

**Janne Turkki** (s. 1977 Helsinki) on suomalainen näyttelijä. 

Helsingissä syntynyt Turkki vietti lapsuutensa Tikkurilassa ja Nummelassa, ja on myöhemmin asunut myös Tampereella. Hän on ollut kiinnitettynä Porin teatteriin vuodesta 2002 lähtien. Teatteri- ja elokuvaroolien ohella Turkki on esiintynyt myös sijaisnäyttelijänä useissa elokuvissa. 

## Filmografia
### Elokuvat
**[[Rumble]]* (2002) – sijaisnäyttelijä
**[[Pahat pojat (vuoden 2003 elokuva)|Pahat pojat]]* (2003) – sijaisnäyttelijä
**[[Framom främsta linjen]] (Etulinjan edessä)* (2004) – sijaisnäyttelijä
**[[Lupaus]]* (2005) – lottabussin tähystäjä
**[[V2 – Jäätynyt enkeli]]* (2006) – sijaisnäyttelijä
**[[Tali-Ihantala 1944]]* (2007) – sijaisnäyttelijä
**[[Dark Floors]]* (2008) – sijaisnäyttelijä
**[[Täällä Pohjantähden alla (vuoden 2009 elokuva)|Täällä Pohjantähden alla]]* (2009) – vanginvartija
*''Risto Räppääjä ja yöhaukka'' (2016) – isä torilla
*''Rendel'' (2017) – mies vesiputouksella

### Muut esiintymiset
**[[Toinen nainen]]* (2001) – Miian seuralainen
**[[Salatut elämät]]* (2010) – Esa Leivo
*''Heroes of the Baltic Sea'' (2016) – Brunkeberg taistelija 

## Lähteet
Rovakatu

**Rovakatu** on Rovaniemen ydinkeskustassa sijaitseva katu, joka sijaitsee Maakuntakadun ja Kansankadun välissä. Se on Rovaniemen keskustan keskeisiä kauppakatuja ja yrityskeskittymiä. Myös kauppakeskus Sampokeskus sijaitsee osittain Rovakadun varrella. Joulun aikaan kadulla on jouluvalaistus.

Rovakatu on 910 metriä pitkä ja se on suuntaukseltaan etelälounaasta pohjoiskoilliseen. Katu alkaa Hallituskadulta ja päättyy Valtatie 4:lle johtavaan ramppiin sekä Kantatie 79:n risteykseen.  Katu on kaksikaistainen ja kaksisuuntainen lukuun ottamatta Pekankadun ja Toripuistikon välistä osuutta, jossa ajosuunta on etelästä pohjoiseen. Kadun varret on koko pituudelta varattu pysäköintikäyttöön lukuun ottamatta yksisuuntaisen osan länsipuolista reunaa sekä Toripuistikon jälkeistä osuutta.

Rovakadun merkittävimmät poikkikadut ovat Ruokasenkatu, Koskikatu ja Toripuistikko. Kadulla ei ole joukkoliikennettä lukuun ottamatta Toripuistikolta ja Poromiehentieltä Valtatie 4:lle menevää osuutta.

Rovakatua on uudistettu viimeksi vuonna 2006.

## Lähteet
Arthur Lumley St. George Lyster

**Arthur Lumley St. George Lyster** (27. huhtikuuta 1888 – 4. elokuuta 1957) oli Britannian Kuninkaallisen laivaston amiraali, joka palveli kummassakin maailmansodassa. Hän oli Arthur Edward Lysterin vanhin poika.

Lumley Lyster astui 15. syyskuuta 1902 laivaston palvelukseen. Hän palveli ensimmäisessä maailmansodassa 6. Kevyt risteilijäviirikössä sekä Suuressa laivastossa. Sota-aikaisista ansioistaan hänet palkittiin DSOlla sekä Italian kruunulla.

Sotien välillä hän palveli 1919 *HMS Renownilla*. Hänet siirrettiin 28. joulukuuta 1922 1. Taistelulaivaviirikön tykistöupseeriksi Atlantin laivastoon *HMS Barhamille*, mistä hän siirtyi 8. joulukuuta 1924 Amiraliteettiin vuoden loppuun saakka. Hän palveli Amiraliteetin hankintaosaston johtajanapulaisena 29. joulukuuta 1924  alkaen toukokuuhun 1926.

Hänet siirrettiin 22. marraskuuta 1926 *HMS Nelsonille* ensimmäiseksi perämieheksi, jossa hän palveli kesäkuuhun 1928. Hänet siirrettiin 8. tammikuuta 1929 hankintaosastolle. 1930-luvun alun hän suoritti erilaisia esiupseerikursseja.

Hänet määrättiin 1932 risteilijä *HMS Danaen* päälliköksi Länsi-Intian ja Amerikan asemalle. Hänet siirrettiin 11. tammikuuta 1933 Kotilaivaston 5. Hävittäjälaivueen komentajaksi aluksenaan *HMS Wallace*, mistä tehtävästä hänet siirrettiin maihin 1. toukokuuta 1935.

Hänet määrättiin 7. joulukuuta 1937 Välimeren laivastoon *HMS Gloriousin* päälliköksi. Hänet siirrettiin 20. joulukuuta 1939 Scapa Flown komentajaksi ylennettynä kontra-amiraaliksi.

Hänet siirrettiin Välimeren laivastoon tukialusten komentajaksi aluksenaan *HMS Illustrious*. Hänen johdollaan tukialusosasto hyökkäsi Taranton laivastotukikohtaan 11. marraskuuta 1940. Hänet siirrettiin 1941 5. merilordiksi ja laivaston ilmavoimien komentajaksi.

Hänet määrättiin 11. heinäkuuta 1942 Kotilaivaston lentotukialusten päälliköksi aluksenaan *HMS Indomitable*, mistä hänet vapautettiin helmikuussa seuraavana vuonna.

Hän ei ole sijoitettujen luettelossa heinäkuun 1945 jälkeen. Hän jäi 27. heinäkuuta 1945 eläkkeelle. Hän kuoli 4. elokuuta 1957.

## Lähteet
Aleksandr Vitberg

**Aleksandr Lavrentjevitš Vitberg** (, alun perin *Carl Magnus Witberg*, 15. tammikuuta 1787 - 12. tammikuuta 1855) oli venäläinen arkkitehti ja taidemaalari.
Flekkerøy

**Flekkerøy** on saari Kristiansandin kunnassa, Länsi-Agderin läänissä Norjassa. Se sijaitsee kaupungin keskustasta etelään. Saaren nimi juontaa juurensa sanasta *flekk*, joka tarkoittaa viljeltyä maapalaa.

## Historia
Flekkerøy on vanha asuinpaikka, jossa sijaitsi tulliasema ja tärkeä kauppapaikka jo ennen Kristiansandin kaupungin perustamista 1641. Flekkerøy linnoitettiin jo 1555. Fredriksholmin linnoitus rakennettiin 1654 ja purettiin 1872. Toisen maailmansodan aikana saari oli saksalaisten linnoittama ja miehittämä.

## Elinkeinoelämä

Flekkerøyssä on sijainnut Kristiansandin rannikkoalueen kalastuslaivaston pääosa ja hyviä satamia sijaitsee sekä Ytre että Indre Flekkerøyn alueilla. Saarella on veneenlaskupaikka ja veneenkorjauspaja, kalojen vastaanottoasemia ja pakastamoja sekä nuotan- ja troolienvalmistusta. Saari on yhteydessä mantereelle 2&nbsp;320&nbsp;m pituisen meren alta kulkevan tietunnelin, *Flekkerøytunnelen*in, kautta, riksvei 457:ään.

## Lähteet

## Aiheesta muualla
Songvårin majakka

**Songvårin majakka** sijaitsee Hellersøyn saarella Søgnen kunnassa, Länsi-Agderin läänissä, Norjassa, viisi kilometriä Ny-Hellesundista etelään.

Majakka perustettiin 1888. Sen valoteho on 42&nbsp;500&nbsp;cd ja majakka voidaan nähdä 14,5 merimailin päähän. Majakan sumusireeniksi asennettiin nautofoni vuonna 1950, joka poistettiin käytöstä 1987. Samana vuonna majakka automatisoitiin. Yhdeksän metrin korkuinen valvontatorni valmistui 2004.

## Lähteet
Linda Williams (elokuvatieteilijä)

**Linda Williams** (1946 – 12. maaliskuuta 2025) oli yhdysvaltalainen elokuvatieteilijä.

Williams valmistui maisteriksi Kalifornian yliopistosta, Berkeleystä, ja tohtoriksi Coloradon yliopistosta. Hän työskenteli professorina Coloradon yliopistossa. Williams kirjoitti myös useita kirjoja. Hän tutki surrealististen elokuvien psykoanalyysiä, toimitti kirjan feministisestä elokuvakritiikistä ja elokuvien katsojista. Lisäksi Williams kirjoitti tutkimuksia muun muassa pornoelokuvista ja melodraamoista.

## Lähteet
Linda Williams

**Linda Williams** voi viitata seuraaviin henkilöihin:
*Linda Williams, toinen folkduon Robin and Linda Williams jäsenistä
*Linda Williams, alankomaalainen laulaja
*Linda Williams, yhdysvaltalainen elokuvatieteilijä
*Linda Ruth Williams, brittiläinen tieteilijä
Master Bates

**Master Bates** (oik. **Hannu Voutilainen**, s. 1971) on kuopiolaisen industrial metal -yhtyeen Turmion Kätilöt basisti. Hän liittyi Turmion Kätilöihin miltei heti sen perustamisen jälkeen. Lisäksi hän soittaa bassoa myös 2 Times Terror- ja Kiukku -yhtyeissä. Voutilainen käyttää pääsoittimenaan neljäkielistä ESP Custom Shop Tom Araya -bassoa. 

Voutilainen on naimisissa radiojuontaja Petra Kalliomaan kanssa. Heidät vihittiin syyskuussa 2012. Voutilainen on työskenteli pitkään Kuopiossa toimineen Henry's Pubin ravintola- ja ohjelmapäällikkönä. Hän jätti ravintolapäällikön tehtävän muutettuaan vuodenvaihteessa 2012/2013 Helsinkiin.

## Lähteet
Hypnoksen muistikirja

**Hypnoksen muistikirja** on René Charin proosarunon muotoon puettu aforismikokoelma, joka ilmestyi 1946. Hän kirjoitti sen vuosina 1943–1944 ollessaan vastarintaliikkeen palveluksessa. Teos on valittu vuoden aforismikirjaksi. 

Monille kielille käännetyn teoksen on suomentanut Kristian Blomberg, joka on kirjoittanut siihen myös esipuheen. Se ilmestyi suomeksi 2009 Savukeitaan kustantamana.

Char oli Heideggerin ja Camus’n lempirunoilija, erityisesti juuri *Hypnoksen muistikirjan* ansiosta. Char omisti teoksen Camus'lle. Myös Pentti Saarikoski oli viehtynyt Chariin ja mainitsee hänet, tosin nimeämättä, kokoelman Tanssiinkutsu runossaan XV.

*Hypnoksen muistikirjan* vuoden aforismikirjaksi valinnut raati perustelee valintaansa: "Teos puhuttelee vahvasti nykyihmistä sanahelinään ja pinnallisuuteen taipuvaisessa maailmassamme." Jo teoksen suomennoksen ilmestyessä sitä luonnehdittiin yhdeksi vuoden suurista käännöstapauksista. Teos on ollut Charin luetuin kirja. Hänelle kaavailtiin Nobel-palkintoa, ja asialla oli muun muassa Albert Camus, mutta Char kieltäytyi kunniasta jo etukäteen ja on paljolti siksi jäänyt tuntemattomaksi muun muassa Suomessa.

Char kuvaa teoksessa itseään käyttäen salanimeä Alexander, joka oli hänen koodinimensä vastarintaliikkeessä. Hän ei kuitenkaan nosta persoonaansa jalustalle vaan päin vastoin käyttää salanimeä etäännyttämiseen. Mietelmät ovat hyvin lyhyitä ja katkelmallisia, eivätkä ne vaadi lukijalta pitkäjännitteistä keskittymistä. Niistä puuttuu Charille muuten ominainen avaran maiseman luonnonkuvaus.

Teoksen analysoiduimpia teemoja on abstraktioiden vastainen eetos, ja hänen keskustelukumppaneitaan olivatkin eksistentialistit, kuten Camus ja Heidegger. Char suhtautui hyvin epäluuloisesti yhteisöihin: hän on esittänyt yhteisöjen muodostuvan, hallitsevan ja yhdistävän ihmisiä lähinnä pelon avulla: "Mikäli antaisin myötä raukkamaisuutta elämään kanavoivalle pelolle, saattaisin saman tien maailmaan joukon muodollisia ystävyyksiä, jotka varastaisivat turvani." Pelon edessä meni suostuu pienempää pahaan, vetäytyy ideologioiden taakse, tekee kompromisseja mutta menettää samalla vapauden ja kauneuden. 

Charille runous on aktivismiin johdattava yllyke, ellei peräti aktivismin yksi muoto. Runoutta lukeva ja kirjoittava pysyy riippumattomana. Charin niukkaan ilmaisuun latautuu hyvin paljon, ja assosiaatiot seuraavat toisiaan, ja häntä on verrattu Herakleitokseen sekä oraakkelien lauseisiin, joiden sisältö ilmenee vain lukuhetkellä. Siksi jokainen lukija joutuu kokemaan Charin tekstit yksin, ja lukukokemus yllättää: pieneen harmittomaan kirjaan tarttunut huomaa sen laskiessaan, että jotakin olennaista on muuttunut.

Char piilotti *Hypnoksen muistikirjan* käsikirjoituksen sodan jälkeen pitkäksi aikaa, ennen kuin ryhtyi muovaamaan sitä kirjan muotoon. Lopullisen toimitustyön teki Albert Camus.

## Lähteet

## Aiheesta muualla
*''Hypnoksen muistikirja'' Savukeitaan sivulla 
* Vuoden aforismikirja 2009
Norjan kansallispäivä

**Norjan kansallispäivää** eli *perustus­lain päivää* (), tai paremmin Norjassa tunnettu sen päivämäärän mukaan nimellä **syttende mai**, vietetään vuosittain 17. toukokuuta. Kansallispäivää vietetään sen muistoksi, että 17. toukokuuta vuonna 1814 vahvistettiin Eidsvollin kansallis­kokouksen hyväksymä, suurelta osin vielä nykyisinkin voimassa oleva Norjan perustuslaki. Samassa yhteydessä Norja julistautui itsenäiseksi kuuluttuaan 1300-luvun lopulta saakka Tanskan yhteyteen. Jo samana vuonna Norja joutui kuitenkin luopumaan täydellisestä itsenäisyydestään ja liittymään Ruotsin kanssa personaaliunioniin, mutta sai pitää oman perustuslakinsa.  Ruotsi-Norjan personaaliunioni purkautui vuonna 1905.

Päivä on Norjassa sekä yleinen, laki­sääteinen vapaa­päivä että liputus­päivä. Päivän juhlallisuuksiin kuuluvat monilla paikka­kunnilla järjestettävät koululaisten kulkueet.

## Lähteet
Valkoisen hiekan kansa

**Valkoisen hiekan kansa: Liiviläisten historiaa ja kulttuuria** on Edgar Vaalgamaan kirjoittama liiviläisten historiaa ja kulttuuria käsittelevä kirja, joka ilmestyi vuonna 2001. Teos käsittelee liiviläisten menneisyyttä esihistoriasta alkaen, mutta keskittyy 1900-luvun historiaan ja erityisesti Vaalgamaan omiin muistelmiin tuolta ajalta. Kirjan jälkisanat on kirjoittanut Valda Šuvcāne, joka kertoo kirjassa liiviläisten neuvostoajan jälkeisistä vaiheista.

Kirja sai Lauri Jäntin säätiön erityismaininnan vuonna 2002. Kirjan kirjoittaja Edgar Vaalgamaa kuoli vuonna 2003 eli kaksi vuotta kirjan julkaisun jälkeen.

## Lähteet
Kilpikonnagrafiikka

**Kilpikonnagrafiikka** () on joidenkin ohjelmointikielten tukema tapa piirtää tietokonegrafiikkaa kursorin, "kilpikonnan" avulla. Aloitettaessa kursori sijoitetaan tyypillisesti keskelle ruutua, minkä jälkeen sille annetaan siirtymisohjeita.
Kilpikonnagrafiikkaa käytetään esimerkiksi Logossa, missä se on yksi tärkeimmistä ominaisuuksista.

Kilpikonnalla on kolme eri attribuuttia:
* sijainti
* suunta
* kynän tila

Alkuperäisessä Logo-ohjelmointikielen määritelmässä kilpikonnan attribuutteja muutettiin kuuden käskyn avulla: liikutus (kilpikonnan sijaintiin nähden eteenpäin `FORWARD` ja taaksepäin `BACK`), suunnan muuttaminen (kilpikonnan vasempaan tai oikeaan päin kääntyminen tietyn astemäärän mukaan, `LEFT` ja `RIGHT`) ja kynän tilan muuttaminen (nosto tai lasku, `PENUP` ja `PENDOWN`). Useimmissa Logon versioissa kilpikonnaa voi liikuttaa myös suoraan tiettyihin koordinaatteihin (esimerkiksi UCBLogon `SETXY`), ja kynällä voi olla myös eri attribuutteja (UCBLogossa esimerkiksi `SETPENCOLOR` vaihtaa kynän väriä) tai toimintoja (UCBLogossa `LABEL` piirtää tekstin kilpikonnan sijaintiin).

Esimerkki: Neliön piirto
*Siirry kohtaan 50,50
*Siirry 10 pikseliä
*Käänny 90 astetta
*Siirry 10 pikseliä
*Käänny 90 astetta
*Siirry 10 pikseliä
*Käänny 90 astetta
*Siirry 10 pikseliä
*Käänny 90 astetta

## Historia

Grafiikan esikuvana olivat ohjelmoinnin opetukseen tarkoitetut kilpikonna-robotit, jotka keksi Grey Walter 1940-luvun lopussa. Seymour Papert otti ominaisuuden Logoon.

## Lähteet
Den Norske Amerikalinje

**Den Norske Amerikalinje A/S** oli norjalainen laivayhtiö. Osakeyhtiö perustettiin 1910 kansallisena yhtiönä, jota tukivat Norjan viranomaiset ja amerikannorjalaiset tahot. Se aloitti säännöllisen matkustajalaivaliikenteen Yhdysvaltojen ja Norjan välillä 1913. Matkustajalaivaliikenne SS Stavangerfjordilla, SS Bergensfjordilla ja SS Oslofjordilla muodostikin yhtiön ydinliiketoiminnan 50 vuoden ajan, joka loppui vuonna 1973.

Tämän jälkeen yrityksen laivat MS Sagafjord ja MS Vistafjord olivat risteilyliikenteessä ja vuodesta 1981 erityisesti autojen merikuljetustoiminnassa. Wilh. Wilhelmsen Group hankki yrityksen osake-enemmistön hallintaansa 1995 ja se yhdistyi Wilhelmsen Lines -yhtiön kanssa.

## Lähteet

## Aiheesta muualla
A History of the World in 100 Objects

**A History of the World in 100 Objects** on BBC:n ja British Museumin tuottama sataosainen radiosarja, jossa maailmanhistoriaa käydään läpi sadan British Museumin kokoelmista löytyvän esineen kautta. Sarjan ensimmäinen jakso lähetettiin 18. tammikuuta 2010 BBC Radio 4:llä. Kukin ohjelma on kestoltaan 15 minuuttia. Sarjan jaksot ovat pysyvästi kuunneltavissa ja ladattavissa ohjelman kotisivuilta.

Ohjelman konsepti on julkaistu myös British Museumin johtajan Neil MacGregorin kirjoittamana kirjana. 

## Lähteet

## Aiheesta muualla
* Ohjelman kotisivut 
* Dr. Kwame Opoku: History through a hundred looted objects: Global Intoxication?
Mehmet Topal

**Mehmet Topal** (s. 3. maaliskuuta 1986 Malatya, Turkki) on turkkilainen jalkapalloilija. Hän edustaa turkkilaista Fenerbahçea ja on pelipaikaltaan puolustava keskikenttäpelaaja.

## Ura
Topal siirtyi Galatasarayhin vuonna 2006 ollessaan 20-vuotias. Aikaisemmat neljä kautta hän oli edustanut Dardanelsporia. Hän pelasi vain satunnaisesti ensimmäisellä kaudellaan istanbulilaisseurassa. Sarjaotteluita kertyi lopulta yhteensä 11.

Ruotsalaispelaaja Tobias Linderothin loukkaannuttua Topal sai mahdollisuutensa osoittaa kykynsä ja tehdä vaikutuksen seuran kannattajiin. Hän nousi joukkueen avauskokoonpanoon ruotsalaisen jatkettua loukkaantuneena. Topal kiitti Linderothia saamistaan avuista ja neuvoista, sekä toivoi ruotsalaiselle pikaista paranemista.

Huhtikuussa 2008 hänen sopimustaan jatkettiin viidellä vuodella, joka näin kestäisi vuoteen 2013 asti. Kausi 2007–2008 päättyi Galatasarayn mestaruusjuhliin ja hän sai myös kutsun Turkin maajoukkueeseen vuoden 2008 EM-kilpailuihin. Hän pelasi neljä ottelua Turkin edettyä välieriin saakka.

Kesällä 2008 Topalin huhuttiin siirtyvän David Moyesin valmentamaan Evertoniin, joka kuitenkin lopulta kariutui Galatasarayn vastustettua siirtoa. Topal menetti alun kaudesta 2009–2010 ollessaan loukkaantunut, mutta pelasi kuitenkin lopulta 24 sarjaottelua.

12. toukokuuta 2010 Topal siirtyi espanjalaisseura Valenciaan 5,5 miljoonan euron siirtokorvauksella. Sopimus oli pituudeltaan nelivuotinen. Hän siirtyi kuitenkin turkkilaiseen Fenerbahçeen heinäkuussa 2012. Hän voitti Turkin cupin 2013 ja liigamestaruuden 2014.

Topal on pelannut Turkin A-maajoukkueessa kaikkiaan 81 ottelua ja tehnyt niissä kaksi maalia.

## Lähteet

## Aiheesta muualla

* Mehmet Topalin tilastot National Football Teams -sivustolla
Giovanni Battista Piranesi

**Giovanni Battista Piranesi** (4. lokakuuta 1720 Mogliano Veneto, Venetsian tasavalta – 9. marraskuuta 1778 Rooma, Kirkkovaltio) oli italialainen taidegraafikko, joka tunnetaan Roomaa käsittelevistä etsauksistaan ja kuvitteellisia ”vankiloita” esittävistä töistään.

Piranesin isä oli kivenhakkaaja ja rakennusmestari. Hän sai nuorena sedältään käytännön opetusta rakenne- ja vesirakennustekniikasta. Piranesin veli, joka oli kartusiaanimunkki, innoitti häntä kiinnostumaan historiasta ja antiikin Rooman saavutuksista. Vaikka Piranesi ei juuri saanut töitä arkkitehtuurin alalta, monipuolinen koulutus auttoi häntä myöhemmin urallaan.

Roomaan Piranesi muutti vuonna 1740. Hänestä tuli pian tämän jälkeen tunnetun graafikon, Giuseppe Vasin oppilas. Piranesi oppi Vasilta etsaustaidot. Vuonna 1745 Piranesi julkaisi 135 etsauksen sarjan Roomasta. Piranesin työt liioittelivat rakennusten kokoa, ja hän syvensi niissä myös varjojen ja valon suhdetta luodakseen kuviin dramaattisuutta. Vuosina 1749–1750 Piranesilta ilmestyi *Carceri d'Invenzione*, jossa hän esitteli mielikuvituksellisia vankiloita.

Piranesi arvosti antiikin roomalaista taidetta suuresti. Hän esittikin etsausten avulla teoksessaan *Delle magnificenza ed architettura de'Romani* näkemyksen, että roomalaiset eivät olleet saaneet vaikutteita kreikkalaisilta, vaan ennemminkin maan entisiltä asukkailta, etruskeilta. Toisessa arkkitehtuuria käsitelleessä teoksessaan *Parere sull'architettura* Piranesi esitti, että antiikin roomalaisten rakennusten pohjalta pitäisi luoda uusi arkkitehtuurin suuntaus. Vaikka Piranesi vaikuttikin arkkitehtuurissa, ainoa hänen suunnittelemansa valmistunut rakennus oli *[[Santa Maria del Priorato]]* -kirkko.

Piranesin romantisoidut näköalat ja omaperäiset sisätilat ovat inspiroineet myöhempiä taiteilijoita, kuten taidemaalari Hubert Robertia ja kirjailija William Thomas Beckfordia. 1900-luvulla surrealistit arvostivat Piranesin töitä, ja kauhuelokuvien lavastajat käyttivät Piranesin etsauksia lähdeaineistona.

## Katso myös
*Veduta

## Lähteet

## Aiheesta muualla
Helle (täsmennyssivu)

**Helle** voi tarkoittaa seuraavia asioita:

; sääilmiö
* Helle

;nimenä
* Helle, suku- tai etunimenä
* Helle, kreikkalaisen mytologian hahmo
* Helle-kirjastot, 12 uusmaalaisen kunnan kirjastojen kirjastoverkosto

; muut
* ”Helle”, Papu ja Pojat -yhtyeen kappale
Johann Baptist Cramer

**Johann (John) Baptist Cramer** () oli saksalais-englantilainen pianisti ja säveltäjä. Mannheimissa syntynyt Cramer tuli Lontooseen vanhempiensa mukana jo vuoden vanhana. Hän debytoi pianistina kymmenvuotiaana, opiskeli pari vuotta Muzio Clementin oppilaana ja ryhtyi pian konsertoimaan ympäri Eurooppaa, joskaan hän ei uransa aikana konsertoinut erityisen paljon mannermaalla. Crameria kutsuttiin Englannissa nimellä ”Glorious John”, ja itse Beethovenin kerrotaan pitäneen häntä ajan ainoana merkittävänä pianistina.

Cramer oli klassisesti asennoitunut taiteilija, jonka mielisäveltäjiä olivat Mozart ja J. S. Bach. Hän oli ensimmäisiä pianisteja, jotka esittivät konserteissaan myös muita kuin omia sävellyksiään. Ulospäin Cramer näytti soittaessaan melkein liikkumattomalta, ja aikalaiset kuvasivat hänen sormiensa ikään kuin liukuvan koskettimelta toiselle. Ignaz Moscheles ylisti hänen laulavaa kosketustaan ja legatoaan. Cramerin uran loppupuolella uusien suuntausten jo vallitessa hänen tyylinsä koettiin kuitenkin kuivaksi ja vanhanaikaiseksi.

Cramerin etydeitä on käytetty 1900-luvullakin pianonsoiton opetuksessa.

## Lähteet
Jedediah Grant

**Jedediah Morgan Grant** (21. helmikuuta 1816 – 1. joulukuuta 1856) oli eräs Myöhempien Aikojen Pyhien Jeesuksen Kristuksen Kirkon varhaisia johtajia. Vuodesta 1845 vuoteen 1854 hän toimi seitsenkymmenten koorumin johtajana. Vuonna 1854 kirkon presidentti Brigham Young nimitti hänet apostoliksi ja kutsui hänen ensimmäiseksi neuvonantajakseen ensimmäiseen presidenttikuntaan. 

Yhdessä presidentti Youngin kanssa Jedediah Grant aloitti nk. mormonireformaation, kirkon sisäisen uudistus- ja kurinpalautusliikkeen. Grant profiloitui mormonireformaation myötä tulisten, jopa fanaattisten ja raivokkaiden puheiden pitäjänä. Hän ruoski kirkon jäseniä heidän synneistään yksityiskohtia säästämättä sekä uhkasi katumattomia synnintekijöitä helvetin rangaistuksella. Grant vaati myöhempien aikojen pyhiltä tinkimätöntä kuuliaisuutta kirkon johdolle, erityisesti profeetta Youngille. Hän myös puolusti voimakkaasti sekä moniavioisuutta että verisovitusta.

Jedediah Grant vilustui erään saarnakiertueensa aikana ja menehtyi 1. joulukuuta 1856 keuhkokuumeeseen. Kirkon myöhempi presidentti Heber J. Grant on hänen poikansa.
Rautatieläisten Liitto

**Rautatieläisten Liitto** oli suomalainen vuosina 1930–2011 toiminut rautatiealalla työskentelevien ammattiliitto. Keskusjärjestö SAK:hon kuuluneella liitolla oli noin 14 000 jäsentä vuonna 2010. Vuonna 2011 liitto yhdistyi Julkisten ja hyvinvointialojen liitto JHL:ään, johon muodostettiin Raideammattilaisten yhteisjärjestö.

## Historia
Liiton jäsenille tyypillisiä ammattinimikkeitä olivat konduktööri, vaihtotyönjohtaja, järjestelymestari, junamies, asetinlaitemies, vaihdemies, rataesimies, ratatyöntekijä, kiskohitsaaja, veturiasentaja, veturisähköasentaja, sähköasentaja ja turvalaiteasentaja. Liitto julkaisi jäsenlehteä *Rautatieläinen* (1921–2011) sekä lehtiä *Juna* ja *Opaste* (1945–1948). Liitto oli Kuljetusalan Ammattiliittojen Federationin (KAF) jäsen.

Rautatieläisten liitto muodostettiin vuonna 1930, mutta rautatieläisillä on ollut itsenäistä toimintaa jo vuodesta 1906 alkaen. Suomen Rautatieläisten Liitto lakkautettiin sisällissodan jälkeen 1918. Sitä seurasivat Suomen Rautatieläisten Ammattiliitto (1920–1926) ja Suomen Rautateiden Työntekijäin Liitto (1926–1930), joka lakkautettiin keskusjärjestö SAJ:n ja monien muiden liittojen tavoin. Uusi Suomen Rautatieläisten Liitto (SRL) perustettiin vuonna 1930, ja se liittyi Suomen Ammattiyhdistysten Keskusliittoon. SRL liittyi Kansainväliseen kuljetustyöväen liittoon 1931. Ensimmäinen liiton ja Rautatiehallituksen välinen työehtosopimus solmittiin vuonna 1945. 1960-luvulla liiton ohella toimi uuteen SAJ:hin kuulunut Rautatieläisten Ammattiyhdistysten Liitto.

Rautatieläisten Liitto oli mukana neuvotteluissa Teollisuusalojen ammattiliiton perustamiseksi, ja vuonna 2009 liitto päätti aikeelle myönteisen jäsenäänestyksen jälkeen osallistua hankkeeseen. Päätös tehtiin kuitenkin ehdollisena, ja kun uusi liitto ei toteutunut aiotussa laajuudessa, liitto arvioi tilanteen uudelleen. Marraskuussa 2010 liiton valtuusto päätti yhdistymisestä JHL:ään. Fuusiossa JHL:n sisälle muodostettiin Raideammattilaisten yhteisjärjestö, johon Rautatieläisten liiton lisäksi tulivat mukaan JHL:n metro- ja raitioliikenteen ammattiosastot. *Rautatieläinen*-lehden tilalle muodostettiin JHL:n *[[Motiivi (lehti)|Motiivin]]* liitteenä kuudesti vuodesti ilmestyvä *Venttiili*. RAUTL:n valtuusto piti viimeisen kokouksensa joulukuussa 2011, ja toiminta uudessa organisaatiossa alkoi vuoden 2012 alussa. Toukokuussa 2013 Ilmailu- ja Rautatiekuljetusalan Työttömyyskassa ja Julkisten ja hyvinvointialojen työttömyyskassa hyväk­syivät sopimuksen IRKA:n yhdistymisestä JHL:n kassaan vuoden 2014 alusta alkaen.

## Puheenjohtajat
* Onni Koski 1957–1973
* Unto Keijonen 1973–1985
* Pentti Kesseli 1985–2001
* Mauri Lunden 2001–2008
* Vesa Mauriala 2009–2011

## Poliittiset sidonnaisuudet
Preasidentinvaaleissa 2012 liitto tuki SDP:n Paavo Lipposen kampanjaa 30&nbsp;000 eurolla ja Vasemmistoliiton Paavo Arhinmäen kampanjaa 3&nbsp;500 eurolla.

## Lähteet

## Aiheesta muualla
*Rautatieläisten liitto
Luettelo Jokereissa, SM-liigassa pelanneista jääkiekkoilijoista

**Tämä on luettelo Helsingin Jokereissa pelanneista jääkiekkoilijoista**. Tilastot ovat siltä ajalta, kun seura on pelannut Suomen pääsarjassa.''

## Maalivahdit

(Lyhenteet: Kans=kansallisuus, OT=ottelut, POt=pelatut ottelut, min=pelatut minuutit, ma=päästetyt maalit, ma/ot=päästetyt maalit/ottelu, torj=torjunta, T%=torjuntaprosentti)

## Kenttäpelaajat

(Lyhenteet: Kans=kansallisuus, O=ottelut, M=tehdyt maalit, S=syöttöpisteet, P=tehopisteet, R=rangaistusminuutit, P/O=tehopisteet/ottelu

 = Suomi-sarja,
 = I-divisioona,
 = liigakarsinta

## Lähteet

*

### Viitteet